Ribe Stifts Adresseaviser, 1837-09-22
Udenlandske Efterretninger. Spanien. Den franske Ambassadeur i Madrid har i en Depesche dateret Boyenne den 13de September meddeelt følgende Efterretning fra Krigsskuepladsen i Spanien: 6000 Carlister, som befinde sig i Omegnen af Qvintonar de la Orden, synes at have til Hensigt at nærme sig Madrid. Den Carlos har den 8de forladt Frias, han synes over Canere at ville vende sig mod Cuenca. Espartero, som er bleven forstærket med 4 Batailloner af Oraos Armee samt Levninger af Buerens Division, vil forlade Betetafor at dække Cuenca eller Madrid, ifald Prætendenten skulde true Hovedstaden. Man venter Efterretning om en Træfning. Madrid nyder (tilsyneladende, den største Rolighed. Man har ogsaa Vished om at Zariateguy nærmer sig Hovedstaden, men den bekiendte Cartist-Chef, Guergue, der allerede var gaaet over Ebro forat støde til Zariategup, er slaaet af Carandolet, og igjen jaget tilbage over Ebro. En Skrivelse fra Saragossa af 6te meddeler følgende paafaldende Efterretning: det synes som om man blandt Esparteros Tropper har udspredt det Rygte, at det af Dronningen var blevet Espartero overdraget, at tilbyde Prætendenten Forlig, nemlig ved et Giftermaal mellem Don Carlos's ældste Søn og Dronning Jfabella, i hvilket Tilfælde Esparteros Hær skulde understytte Tractaten. J ovennævnte Skrivelse bekræftes tillige Efterretningen om, at Carlisterne, 10,000 Mand, i al Hast marscherede efter Siguenca i Provindsen Guadalaxera, for derpaa at true Madrid. Et Brev fra Bayonne af 6te Sept. beretter med Hensyn til Pampelona, at Jnsurgenterne der have forenet sig med de Tropper, som omgave Staden; at Jriarte har nedlagt Befalingen, og at den gamle General Cabrera imidlertid har overtaget den. Don Carlos har dannet tvende Batailloner af de unge Soldater fra Buerens Hær, de gamle have ikke været til at tvinge ud under Carlisternes Faner. – Rygtet om at den gule Feber, skulde være udbrudt paa Kysten af Catalonien har i de senere Dage været almindelig i Paris. Jmidlertid findes der ikke noget derom i Grændse-Journalerne, ikkun fra Rosas bliver under 5te berettet, at i Cadaques var fra Kl. 9 Formid. til Kl. 4 Eftermid. 12 Personer døde af den gule Feber; Sygdommen skulde være kommen med et Skib fra Malta. Man taler ogsaa om en Sundheds Cordon, som den franske Regjering vil oprette paa Østgrændsen af Pyrenæerne. Andre bemærke herved, at under Ludvig XVIII samlede den til Spanien bestemte Occupations-Armee sig ogsaa under et sligt Foregivende ved Grændsen. - J Barcelona har den 7de fundet Uroligheder Sted, idet at den første Bataillon af Nationalmilitien har i Forening med andre Tropper bemægtiget sig Klosteret St. Augustin, og udstedt en Skrivelse til Vedkommende hvori de forlange at Catalonien skal erklæres for uafhængig. - Angaaende den carlistiske Chef Cabrera veed man endnu ikke om han er undgaaet Retfærdighedens Arm; et Brev fra Saragossa beretter, at han med stort Bytte, er undkommen, og har begivet sig til Frankerig. – J en Memoire, som Finantsministeren Pizarto i sidste Cortes-Forsamling fremlagde over Landets Finantser, antager Ministeren, at ved Enden af Julii Maaned var der en Deficit af 1477 Millioner Realer, og at fra 1ste August til Enden af December i det løbende Aar vilde denne beløbe sig til 1715 Millioner. Til at dække denne forlanger han den meest udstrakte Fuldmagt, Tilladelse til at berøre ethvert Statsfond, af hvad Navn det end nævnes med, at udstrække det overordentlige Krigsstyr til Øer. ne Cuba og Portorico, at undertrykke de ordinaire geistlige Ordener, og ved Hielp af en Cortes-Commission at centralisere Statsfondene. Endelig fordret han ogsaa Fuldmagt til at gjøre indenlandske eller udenlandske Laan, Anticipationer og Underhanlinger under Dækning af alle offentlige Eiendomme, Jndkomster og Fonds, ligesom Cortes ville bestemme det.